## **Ministru kabineta rīkojuma projekta „Par pamatbudžeta programmas “Ekonomikas attīstības programma” finanšu līdzekļu izmantošanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nodrošināt mājokļu atbalsta programmas mājokļa iegādei vai būvniecībai ģimenēm ar bērniem darbību līdz 2019.gada jūlijam, piešķirot 2 809 590 *euro*, pamatojoties uz Likuma par budžetu un finanšu vadību 9.panta 14.daļas 1.punktu un Ministru kabineta 2015.gada 9.jūnija noteikumu Nr.284 „Valsts pamatbudžeta programmas "Ekonomikas attīstības programma" finanšu līdzekļu izmantošanas kārtība”” 3.punktu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par pamatbudžeta programmas “Ekonomikas attīstības programma” finanšu līdzekļu izmantošanu” (turpmāk – Rīkojuma projekts) sagatavots, pamatojoties uz Ministru kabineta 2015.gada 9.jūnija noteikumu Nr.284 „Valsts pamatbudžeta programmas "Ekonomikas attīstības programma" finanšu līdzekļu izmantošanas kārtība”” 3.punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2018. gada 20. februāra noteikumi Nr. 95 “Noteikumi par valsts palīdzību dzīvojamās telpas iegādei vai būvniecībai” nosaka kārtību, kādā valsts sniedz palīdzību mājokļa iegādei vai būvniecībai ģimenēm ar bērniem (turpmāk – mājokļu atbalsta programma).Atlikums uz 2019.gada 1.janvāri budžeta programmā 33.00.00 “Ekonomikas attīstības programma” ir 5 777 459 *euro*.  Vienlaikus, ņemot vērā to, ka nav gadskārtējā budžeta likuma, un ne likumā „Par vidēja termiņa budžeta ietvaru 2018., 2019. un 2020. gadam”, ne 2018.gada 13.decembrī pieņemtajos grozījumos [Likumā par budžetu un finanšu vadību](https://likumi.lv/ta/id/58057-likums-par-budzetu-un-finansu-vadibu) finansējuma novirzīšana mājokļu garantiju programmai nav minēta, pamatojoties uz Ministru kabineta 2015.gada 9.jūnija noteikumu Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība”” 3.punktu ministru kabinetam ir jālemj par budžeta programmas 33.00.00 “Ekonomikas attīstības programma” finanšu līdzekļu sadalījumu. Atlikums uz 2018.gada 1.janvāri budžeta programmā 33.00.00 “Ekonomikas attīstības programma” ir 2 809 590 *euro* un kopā ar atlikumu uz 2019.gada 1.janvāri kopā sastāda 5 777 459 *euro.* Vienlaikus jāņem vērā, ka:1. Ministru kabineta 2010.gada 21.jūnija noteikumu Nr.564  „Uzturēšanās atļauju noteikumi” 73. 2 punkts paredz,ka ārzemniekam četru mēnešu laikā pēc lēmuma pieņemšanas par termiņuzturēšanās atļaujas piešķiršanu noteiktos gadījumos ir iespēja pieprasīt maksājuma atmaksu;
2. nav pieņemts gadskārtējā budžeta likums, kurā tiktu lemts budžeta programmā 33.00.00 “Ekonomikas attīstības programma” finanšu līdzekļu sadalījumu. Jāņem vērā, ka, piemēram likuma „Par valsts budžetu 2018. gadam” 50. pants paredz vairākas nozares, kādām izmantojami budžeta programmā 33.00.00 “Ekonomikas attīstības programma” ieskaitītie līdzekļi - atbalsta pasākumiem Latvijas uzņēmējiem jaunu eksporta tirgu apguvē un eksporta palielināšanā uz prioritāriem mērķa tirgiem, investīciju veicināšanai, reemigrācijas atbalsta pasākumu un mājokļa programmas finansēšanai, kā arī citiem darba vietu radīšanas un ģimeņu atbalsta pasākumiem un sistēmas administrēšanas izmaksu segšanai;
3. daļa finanšu līdzekļu no budžeta programmā 33.00.00 “Ekonomikas attīstības programma” pieejamajiem no atlikumiem jau ir iestrādāti 2019.gada budžetā.

Par atlikumu uz 2019.gada 1.janvāri no pašu ieņēmumiem tik lemts 2019. gada budžeta izpildes procesā un turpmāko gadu budžeta sagatavošanā.Līdz šim brīdim mājokļu atbalsta programmai ir novirzīti šādi finanšu līdzekļi:* valsts akciju sabiedrības „Latvijas Hipotēku un zemes banka” pamatkapitālā 2015.gadā ieskaitītie līdzekļi - 332 678,71 *euro*;
* Ministru kabineta 2015.gada 2.februāra rīkojums Nr.54 „Par [Imigrācijas likuma](http://likumi.lv/ta/id/68522-imigracijas-likums) [23.panta](http://likumi.lv/ta/id/68522-imigracijas-likums#p23) pirmās daļas 28., 29., 30. un 31.punktā paredzēto nosacījumu nodrošināšanai nepieciešamajiem pasākumiem un finansējumu 2015.gadā” – 635 295 *euro*;
* Ministru kabineta 2015.gada 8.oktobra rīkojums Nr. 617 „Par pamatbudžeta programmas „Ekonomikas attīstības programma” finanšu līdzekļu izmantošanu”” – 1 000 000 *euro*;
* Ministru kabineta 2015.gada 8.decembra rīkojums Nr. 772 „Par pamatbudžeta programmas „Ekonomikas attīstības programma" finanšu līdzekļu izmantošanu”” – 700 000 *euro*;
* Ministru kabineta 2016.gada 15.marta rīkojums Nr.193 „Par pamatbudžeta programmas „Ekonomikas attīstības programma" finanšu līdzekļu izmantošanu”” – 859 385 *euro.*
* Ministru kabineta 2016.gada 7.jūlija rīkojums Nr. 381 „Par pamatbudžeta programmas "Ekonomikas attīstības programma" finanšu līdzekļu izmantošanu” 887 372 *euro;*
* Ministru kabineta 2016.gada 11.jūlija rīkojums Nr. 382 „Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem" un apropriācijas palielināšanu”” 2 500 000 *euro*;

Ministru kabineta 2016.gada 8.novembra rīkojums Nr.663 „Par pamatbudžeta programmas „Ekonomikas attīstības programma" finanšu līdzekļu izmantošanu”” - 612 629 *euro;** Likumā “Par valsts budžetu 2017.gadam” Ekonomikas ministrijas budžetā paredzēti 2 849 300 *euro;*
* Ministru kabineta 2017. gada 9. augusta rīkojums Nr. 418 “Par rezerves kapitāla palielināšanu” 2 500 000 *euro;*
* Likumā “Par valsts budžetu 2018. gadam” Ekonomikas ministrijas budžetā paredzēti 4 000 000 *euro*.
* Ministru kabineta 2018.gada 28.septembra rīkojums Nr. 464 „Par rezerves kapitāla palielināšanu” - 2 112 000 *euro*.

Mājokļu atbalsta programmas pašreizējais kopējais finansējums veido 18 988 659 *euro*. Līdz 2018.gada 31.decembrim mājokļu atbalsta programmas ietvaros Attīstības finanšu institūcija Altum ģimenēm ar bērniem mājokļu būvniecībai vai iegādei kopā piešķīrusi 10 287 mājokļu garantijas par kopējo summu  72,7 miljons *euro* (precīzi: 72 670 298 *euro*), šajās ģimenēs kopā aug 14 816 bērni.Ar esošo programmas finansējumu iespējams atbalstīt ģimenes ar bērniem 75,95 milj. *euro* apmērā (precīzi: 75 954 636 *euro*), tādējādi pēc stāvokļa uz 31.12.2018 vēl iespējams piešķirt jaunas garantijas 3.3milj. *euro* apmērā (precīzi: 3 284 338 *euro*). Pamatojoties uz līdzšinējo mājokļu garantiju piešķiršanas dinamiku, var prognozēt indikatīvo piešķiršanas apjomu 2019.gada janvārī – 2 miljoni *euro*, tādējādi programmas esošais finansējums tiks apgūts 2019.gada februārī (indikatīvi- mēneša pirmajā pusē).Ar finansējumu 2 809 590 *euro* apmērā kopējā izsniegto garantiju summa būs 11 238 360 *euro*. Balstoties uz Altum pieņēmumiem, ka turpmākajos mēnešos mājokļu garantiju vidējais ikmēneša piešķiršanas apjoms pieaugs līdz 2 200 000 *euro* mēnesī, ar papildus finansējumu pietiks vidēji 5.1 mēnešiem, proti līdz 2019.gada jūlija vidum. Ņemot vērā iepriekš minēto, ir sagatavots rīkojuma projekts, kurā tiek paredzēts: * Saskaņā ar Likuma par budžetu un finanšu vadību 9.panta 14.daļas 1.punktā un Ministru kabineta 2015.gada 9.jūnija noteikumos Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība”” noteikto palielināt apropriāciju izdevumiem subsīdijām un dotācijām Ekonomikas ministrijai budžeta programmā 33.00.00 “Ekonomikas attīstības programma” 2 809 590 *euro* apmērā, novirzot tam citu pašu ieņēmumu (no maksājumiem, kurus veic ārzemnieks, pirmreizējas vai atkārtotas termiņuzturēšanās atļaujas saņemšanai) naudas līdzekļu atlikumu uz 2019.gada 1.janvāri, lai akciju sabiedrība “Attīstības finanšu institūcija Altum” turpinātu īstenot mājokļu atbalsta programmu.
* Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas palielināšanai atbilstoši šā rīkojuma 1. punktam.
* Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas palielināšanu un, ja Saeimas Budžeta un finanšu (nodokļu) komisija piecu dienu laikā pēc attiecīgās informācijas saņemšanas nav izteikusi iebildumus, palielināt apropriāciju valsts pagaidu budžetā 2019.gadam.

Kopējais mājokļu garantiju programmas īstenošanai nepieciešamais finansējums 2019.gadā ir 6,5 milj. *euro.* |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz Ekonomikas ministriju, Finanšu ministriju, akciju sabiedrību “Attīstības finanšu institūcija Altum”, mājokļa atbalsta programmas īstenošanā iesaistītājām komercbankām un ģimenēm, kuras vēlas saņemt garantijas mājokļa iegādei. |
| 2. | Tiesiskā regulējuma ietekme uz tautsaimniecību un administratīvo slogu | Mājokļa atbalsta programmas īstenošana turpinās nodrošināt valsts atbalstu ģimenēm ar nepilngadīgiem bērniem, sniedzot garantijas dzīvojamās telpas iegādei vai būvniecībai atbilstoši Ministru kabineta noteiktai kārtībai. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 2 809 590 | 0 | 0 | 0 | 0 | 0 |
| 2.1. valsts pamatbudžets | 0 | 2 809 590 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -2 809 590 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 2 809 590 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Vidējā garantija mājokļu atbalsta programmas ietvaros kopumā šobrīd ir pieaugusi līdz 7 600 *euro*, kā rezultātā, ievērojot piešķirto multiplikatoru 4, ar papildus finansējumu būs iespēja papildus atbalstīt 1478 ģimenes ar bērniem. **Attiecīgi, lai nodrošināšanu mājokļa atbalsta programmas darbību līdz 2019.gada jūlijam, papildus nepieciešamā finansējuma apjoms ir 2 809 590 *euro* .** |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Finansējums tiks palielināts Ekonomikas ministrijas budžeta programmā 33.00.00 “Ekonomikas attīstības programma” no citu pašu ieņēmumu naudas līdzekļu atlikuma uz 2019.gada 1.janvāri, kas veidojas no maksājumiem, kurus veic ārzemnieks, pirmreizējas vai atkārtotas termiņuzturēšanās atļaujas saņemšanai.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde notiks esošo pārvaldes funkciju ietvaros. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

Ekonomikas ministrs R.Nemiro

Vīza:

Valsts sekretārs Ē. Eglītis

D.Vītola, 67013041

Dace.Vitola@em.gov.lv